ศึกสายเลือด น้องเมย์ ต้อนแน็ต เจอ หมิว รอบ 8 คน แบดมาเลเซียโอเพ่น
เมย์ รัชนก อินทนนท์ นักตบลูกขนไก่สาวไทย มืออันดับ 4 ของโลก ต้องทำศึกสายเลือดต่อเนื่อง ในแบดมินตัน มาเลเซีย โอเพ่น 2018 หลังรอบ 2 หญิงเดี่ยว เอาชนะ แน็ต ณิชชาอร จินดาพล ไปได้ 2-0 เกม รอบ 8 คนสุดท้าย ยังต้องเจอกับ หมิว พรปวีณ์ ช่อชูวงศ์ เพื่อนร่วมชาติที่เอาชนะ โฮโซมิ โอคูฮารา จากญี่ปุ่น มาได้ 2-1 เกม,วันที่ 29 มิ.ย.61 การแข่งขันแบดมินตันรายการระดับเอชเอสบีซี บีดับเบิลยูเอฟ เวิลด์ ทัวร์ ซุปเปอร์ 750 รายการ มาเลเซีย โอเพ่น 2018 ชิงเงินรางวัลรวม 700,000 เหรียญสหรัฐฯ หรือประมาณ 23,100,000 บาท ที่กรุงกัวลาลัมเปอร์ ประเทศมาเลเซีย เมื่อวันที่ 28 มิ.ย.ที่ผ่านมา เป็นการแข่งขันในรอบ 2,ผลงานของนักตบลูกขนไก่ไทย ปรากฏว่า ชายเดี่ยว รอบ 16 คนสุดท้าย สอง ทนงศักดิ์ แสนสมบูรณ์สุข มืออันดับ 42 ของโลก แพ้ วิคเตอร์ อเซลเซน มืออันดับ 1 ของโลก มือวางอันดับ 1 ของรายการจากเดนมาร์ก ไป 1-2 เกม 21-23, 21-19, 11-21 คะแนน ส่วน กัน กันตภณ หวังเจริญ มืออันดับ 31 ของโลก ที่ก่อนหน้า ในรอบแรก โค่น เฉิน หลง มืออันดับ 5 ของโลกจากจีนมาได้ แต่วันนี้ ต้าน ทอมมี ซูเกียร์โต จากอินโดนีเซีย มืออันดับ 24 ของโลกจากอินโดนีเซีย ไม่ไหว แพ้ไป 0-2 เกม 13-21, 19-21 คะแนน,หญิงเดี่ยว รอบ 16 คนสุดท้าย เมย์ รัชนก อินทนนท์ มืออันดับ 4 ของโลก มือวางอันดับ 4 ของรายการ ทำศึกสายเลือดพบ แน็ต ณิชชาอร จินดาพล มืออันดับ 11 ของโลก โดยก่อนหน้านี้ทั้งคู่เคยเจอกันมาทั้งหมด 6 ครั้ง เป็นรัชนกที่สถิติดีกว่า ชนะไปถึง 5 ครั้ง ส่วนผลนัดนี้ เมย์ รัชนก เอาชนะไปได้อีก 2-0 เกม 21-18, 21-15 คะแนน ผ่านเข้ารอบก่อนรองชนะเลิศ หรือรอบ 8 คนสุดท้ายไปเจอ หมิว พรปวีณ์ ช่อชูวงศ์ มืออันดับ 24 ของโลก เพื่อนร่วมชาติอีกคน ที่ชนะ โฮโซมิ โอคูฮารา มืออันดับ 8 ของโลกจากญี่ปุ่น 2-1 เกม 13-21, 21-13, 21-14 คะแนน,คู่ผสม รอบ 16 คู่สุดท้าย บาส เดชาพล พัววรานุเคราะห์ กับ ปอป้อ ทรัพย์สิรี แต้รัตนชัย คู่มืออันดับ 62 ของโลก ยังคงโชว์ฟอร์มแข็งแกร่ง ชนะ หวัง ชี่ หลิน กับ ลี เจี่ย ชิน คู่มืออันดับ 10 ของโลก จากไต้หวัน 2-0 เกม 21-17, 21-15 คะแนน ผ่านเข้ารอบก่อนรองชนะเลิศ ไปพบผู้ชนะระหว่าง ยูโกะ โคบายาชิ กับ มิซากิ มัตสึโตโมะ คู่มืออันดับ 52 ของโลกจากญี่ปุ่น หรือหวัง ยิลหยู กับ ฮวง ตงปิง คู่มืออันดับ 1 ของโลก คู่มือวางอันดับ 2 ของรายการจากจีน,และหญิงคู่ รอบ 16 คู่สุดท้าย กิ๊ฟ จงกลพรรณ กิติธรากุล กับ วิว รวินดา ประจงใจ คู่มืออันดับ 7 ของโลก คู่มือวาง 7 ของรายการ โชว์ฟอร์มยอดเยี่ยมเช่นกัน ชนะ ไมเกน ฟลูการ์ด กับ ซารา ไทกีเซน คู่มืออันดับ 20 ของโลกจากเดนมาร์ก 2-0 เกม 21-11, 21-18 คะแนน
เมย์ รัชนก อินทนนท์ นักตบลูกขนไก่สาวไทย มืออันดับ 4 ของโลก ต้องทำศึกสายเลือดต่อเนื่อง ในแบดมินตัน มาเลเซีย โอเพ่น 2018 หลังรอบ 2 หญิงเดี่ยว เอาชนะ แน็ต ณิชชาอร จินดาพล ไปได้ 2-0 เกม
น้องเมย์,รัชนก อินทนนท์,ณิชชาอร จินดาพล,แบดมินตัน,มาเลเซีย โอเพน